I Treårskrigen i 1848 deltog han både i slaget ved Bov og i slaget ved Slesvig. Året efter, da krigen blev genoptaget, fik han som ritmester af 1. klasse kommandoen over 6. dragonregiments 2. eskadron. Under overkommando af general Olaf Rye var han i kamp ved Kolding den 23. april 1849, og den 31. maj nedkæmpede han en overtallig preussisk styrke i kavalerifægtningen ved Aarhus. I 1850 udmærkede han sig ligeledes i slaget ved Isted. Strategien gik ud på at lokke preusserne langt op i Jylland, så man i fred kunne angribe slesvigerne omkring Fredericia. Og det lykkedes.